ལྷན་ཚོགས་དེས་བོད་དང་ཧི་མ་ལ་ཡ།དེ་བཞིན་ཨེ་ཤ་ཡ་ཤར་མ་དང་ལྷོ་མ་བཅས་ཀྱི་གསོ་རིག་གཞུང་ལུགས་ཀྱི་མཁས་དབང་དང་ཉམས་ལེན་པ་རྣམས་ལྷན་ཅིག་ཏུ་བསྡུས་པ་མ་ཟད།སྤྱི་ཚོགས་ཁེ་ལས་པ་དང་གཞུང་ཞབས་པ།ཨེ་ཤ་ཡ་ནས་ཐོན་པའི་གསོ་རིག་ཐོན་རྫས་ཉོ་འཚོང་བྱེད་བཞིན་པའི་འཛམ་གླིང་ཚོང་ལས་སྡེ་ཁག་ཁག་གི་སྐུ་ཚབ་བཅས་ཀྱང་མཉམ་དུ་བསྡུས་ཡོད།འབྲུག་གི་སྲོལ་རྒྱུན་གསོ་རིག་སློབ་གླིང་གི་སློབ་མ་སོགས་ས་གནས་སློབ་མ་ཁག་ཚུད་པའི་ཨེ་ཤ་ཡའི་གསོ་རིག་སློབ་མ་རྣམས་ཚོགས་འདུར་ཕེབས་ཏེ་བྱེད་སྒོར་ཞུགས་ཡོད།རྒྱལ་སྤྱིའི་འདུ་འཛོམས་འདི་འབྲུག་གི་སློབ་མ་རྒྱལ་གཞུང་སློེབ་ཆེན་གྱི་སྐད་ཡིག་དང་རིག་གནས་སྡེ་ཚན་གྱི་སློབ་མ་ལྟ་བུརྣམས་ལ་མཚོན་ན་འཛམ་གླིང་རིམ་པའི་མཁས་དབང་དང་ཆེད་ལས་པའི་ཕྱག་རྩོམ་སྒྲོག་སྦྱང་བྱས་པ་མཐོང་བའི་གོ་སྐབས་ཤིག་ཀྱང་རེད།ལྟ་བ་འདྲ་མིན་འདུས་པ་འདིས་ལྷན་ཚོགས་ཀྱི་བརྗོད་གཞི་སྟེ།ས་གནས་དང་འཛམ་གླིང་བར་ནས་སྲོལ་རྒྱུན་རིག་གནས་གཉོར་སྐྱོང་བྱེད་པ།ཞེས་པ་འདི་མངོན་པར་མཚོན་ཡོད།ཐིག་ཕུག་ཏུ་ཚོགས་པའི་ཉིན་ལྔའི་རིང་གི་འདུ་འཛོམས་འདིའི་སྟེང་དུ་མཁས་དབང་དང་ཚན་རིག་པ་ཁགསྲིད་ཇུས་བཟོ་མཁན་དང་ཉམས་ལེན་པ་བཅས་ཀྱི་བར་དུ་ཐུན་མོང་མ་ཡིན་ལ་གསར་གཏོད་ཀྱི་རང་བཞིན་ལྡན་པའི་བགྲོ་གླེང་མང་བོ་བྱུང་ཡོད།འདས་པའི་ལྷན་ཚོགས་ཁག་དང་བསྡུར་ཚེ།ད་ཐེངས་ཀྱི་ལྷན་ཚོགས་ནང་དུ་ལོ་རྒྱུས་དང་མི་རིགས་རིག་པ།ཁྲིམས་ལུགས་དང་ཆོས་ལུགས།མཛེས་རྩལ་ལོ་རྒྱུས་དང་ཕོ་མོའི་ཞིབ་འཇུགཨེ་ཤ་ཡའི་གསོ་རིག་སྨན་བཅོས་དང་སྐྱེ་དངོས་གསོ་རིག་སྨན་བཅོས་སོགས་ནང་དོན་ཕུན་སུམ་ཚོགས་པ་དང་དུས་ཚོད་བཀོད་སྒྲིག་ལེགས་པ་བཅས་ཡར་རྒྱས་མངོན་གསལ་དོད་པོ་བྱུང་འདུག